Document ID: 32012D0130

РЕШЕНИЕ НА СЪВЕТА
от 3 октомври 2011 година
за одобряване, от името на Европейския съюз, на Конвенцията за опазване и управление на рибните ресурси в открито море в южната част на Тихия океан
(2012/130/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 43, параграф 2 във връзка с член 218, параграф 6, буква а) от него,
като взе предвид предложението на Европейската комисия,
като взе предвид одобрението на Европейския парламент (1),
като има предвид, че:
(1)
Съюзът е компетентен да приема мерки за опазването на морските биологични ресурси съгласно общата политика в областта на рибарството и да сключва споразумения с трети държави и международни организации.
(2)
Съгласно Решение 98/392/ЕО на Съвета (2) Съюзът е договаряща страна по Конвенцията на Организацията на обединените нации по морско право от 10 декември 1982 г., в която наред с другото се изисква всички членове на международната общност да си сътрудничат при опазването и управлението на морските биологични ресурси.
(3)
Съгласно Решение 98/414/ЕО на Съвета (3) Съюзът е договаряща страна по Споразумението за прилагане на разпоредбите на Конвенцията на Организацията на обединените нации по морско право от 10 декември 1982 г., свързани с опазването и управлението на трансгранично преминаващите и далекомигриращите рибни запаси.
(4)
На 17 април 2007 г. Съветът упълномощи Комисията да проведе преговори от името на Общността за създаването на Регионална организация за управление на рибарството (RFMO) в южната част на Тихия океан за рибните ресурси, които все още не са обхванати от някоя съществуваща RFMO.
(5)
Тези преговори, проведени в Окланд, Нова Зеландия, приключиха успешно на 14 ноември 2009 г. с приемането на проект за текст на Конвенция за опазване и управление на рибните ресурси в открито море в южната част на Тихия океан (наричана по-долу „Конвенцията“), която съгласно член 36, параграф 1 от нея е открита за подписване в срок от 12 месеца, считано от 1 февруари 2010 г. Конвенцията бе подписана от на Съюза на 26 юли 2010 г. при условие за сключването ѝ в съответствие с Решение 2011/189/ЕС на Съвета (4) за подписване от името на Европейския съюз на Конвенцията за опазване и управление на рибните ресурси в открито море в южната част на Тихия океан.
(6)
Целта, която трябва да бъде постигната чрез ефективното прилагане на Конвенцията, е да се осигури дългосрочното опазване и устойчиво използване на рибните ресурси в обхванатия от Конвенцията район.
(7)
Тъй като плавателни съдове, плаващи под знамената на държавите-членки на Съюза, извършват риболов на ресурси в зоната на Конвенцията, в интерес на Съюза е да играе ефективна роля в прилагането на Конвенцията.
(8)
Следователно Конвенцията следва да бъде одобрена,
ПРИЕ НАСТОЯЩОТО РЕШЕНИЕ:
Член 1
Конвенцията за опазване и управление на рибните ресурси в открито море в южната част на Тихия океан (наричана по-нататък „Конвенцията“) се одобрява от името на Европейския съюз.
Текстът на Конвенцията е приложен към настоящото решение.
Член 2
Председателят на Съвета е оправомощен да посочи лицето(лицата), упълномощено(и) да депозира(т) от името на Съюза документа за одобрение при правителството на Нова Зеландия, което изпълнява функциите на депозитар на Конвенцията съгласно член 36, параграф 3 от нея (5).
Член 3
Настоящото решение влиза в сила в деня на приемането му.
Съставено в Брюксел на 3 октомври 2011 година.

Labels: 11
19
5
20
6